

Disgrifiad Swydd

Darlithydd Cemeg (rhan-amser) ac Arweinydd Academaidd ar gyfer Gwyddoniaeth a Pheirianneg

|  |  |
| --- | --- |
| **Coleg/Ysgol:** | Y Coleg, Prifysgol Abertawe |
| **Cyflog:** | Cyfradd fesul awr, £42-£45 fesul awr o addysgu, yn ddibynnol ar brofiad (yn ogystal â chyfradd ychwanegol ar gyfer cyfrifoldebau arwain, cyfradd ar gyfer cyfarfodydd a chyfradd farcio ar gyfer arholiadau)  Swydd am gyfnod penodol yw hon, gydag oriau hyblyg am ddau semester, o fis Medi 2025 tan fis Mai 2026. |
| **Lleoliad:** | Bydd deiliad y swydd hon yn gweithio ar Gampws y Bae, Prifysgol Abertawe. |
| **Dyddiad cau:** | 11 Awst 2025 |

|  |  |
| --- | --- |
| **Cyflwyniad** | Mae Y Coleg, Prifysgol Abertawe, yn bartneriaeth menter ar y cyd rhwng Prifysgol Abertawe a Navitas, ac mae wedi bod yn bartneriaeth llwyddiannus iawn ers 14 mlynedd, pan gafodd ei sefydlu'n wreiddiol fel Coleg Rhyngwladol Cymru, Abertawe (ICWS). Lansiwyd Y Coleg, Prifysgol Abertawe yn 2018, ac ar y cyd â chwblhau adeilad academaidd newydd sbon (mis Hydref 2018) a llety i fyfyrwyr (mis Ionawr 2019), roedd hyn yn nodi cyfnod newydd yn y berthynas hon.  Mae Y Coleg yn rhan o frand Prifysgol Abertawe ac mae'n darparu portffolio cynhwysfawr o raglenni llwybr sy'n arwain at raddau israddedig ac ôl-raddedig ym Mhrifysgol Abertawe. Mae Y Coleg yn addysgu drwy gydol y flwyddyn, gyda 3 phrif cyfnod cofrestru sef mis Medi, mis Ionawr a mis Mehefin. |
| **Prif Ddiben y Swydd** | Rydym am benodi Darlithydd brwdfrydig sy'n gymwysedig i addysgu cemeg i ymuno â'n tîm academaidd. Yn ogystal, yr ymgeisydd llwyddiannus fydd yr Arweinydd Academaidd ar gyfer rhaglenni Gwyddoniaeth a Pheirianneg.  Bydd yr ymgeisydd delfrydol yn angerddol am gyflwyno a datblygu dealltwriaeth a chwilfrydedd myfyrwyr, bydd ganddo gefndir academaidd cryf, a bydd yn ymroddedig i greu amgylchedd dysgu diddorol. Byddwch yn chwarae rôl allweddol wrth gyflwyno gwybodaeth ar lefel sylfaen, israddedig a chyn gradd Meistr, gan arwain myfyrwyr yn ystod eu hastudiaethau academaidd er mwyn iddynt ddatblygu meddylfryd chwilfrydig a beirniadol, a chyfrannu at weithgareddau ehangach Y Coleg.  Fel yr Arweinydd Academaidd, byddwch chi'n gweithio mewn partneriaeth ag Uwch-reolwyr Y Coleg, gyda chyfrifoldeb am sicrhau uniondeb academaidd rhaglenni sy'n rhan o bortffolio llwybrau Y Coleg. Mae’r gweithgarwch hwn yn cefnogi gwella profiad y myfyrwyr a chanlyniadau academaidd gwell. |
| **Dyletswyddau a Chyfrifoldebau** | **Cyflwyno'r cwrs:**   * Datblygu a chyflwyno dosbarthiadau diddorol. * Creu deunyddiau cwrs sy'n gynhwysol ac yn hygyrch ac adnoddau dysgu rhyngweithiol. * Rhoi technegau addysgu rhyngweithiol ar waith er mwyn meithrin dealltwriaeth a meddwl yn feirniadol. * Rhoi cymorth ac arweiniad academaidd i fyfyrwyr drwy gyfrwng tiwtorialau, seminarau a gweithdai. * Dylunio asesiadau dilys a rhoi adborth adeiladol i fyfyrwyr er mwyn cefnogi canlyniadau cadarnhaol. * Gweinyddiaeth academaidd gan gynnwys cymedroli, marcio asesiadau, adolygiadau o fodiwlau a rhaglenni, adroddiadau ar gyfer myfyrwyr a noddir, monitro presenoldeb, yr amgylchedd dysgu rhithwir, a chynnal a chadw modiwlau.   **Arweinyddiaeth Academaidd:**   * Goruchwyliaeth academaidd o lwybrau Gwyddoniaeth a Pheirianneg gan gynnwys cymryd rhan weithredol yn natblygiad a gweithrediad cymedroli asesiadau ac arholiadau. * Cyfathrebu â Thiwtoriaid Cyswllt y Brifysgol ynghylch agweddau perthnasol ar ddylunio rhaglenni, asesu a monitro a myfyrwyr sy’n pontio i'r Brifysgol. * Cydlynu ac adolygu canllawiau modiwlau er mwyn sicrhau cysondeb ar draws yr holl ddisgyblaethau a holl lefelau rhaglenni. * Casglu a dadansoddi gwybodaeth am fodiwlau er mwyn dylanwadu ar welliant parhaus rhaglenni. * Darparu cymorth academaidd i dîm o Staff Addysgu Academaidd.   **Cyfranogiad Cydweithredol:**   * Cyfrannu at brosesau asesu a chymedroli yn ôl yr angen. * Cynorthwyo wrth ddatblygu ac adolygu'r cwricwlwm er mwyn sicrhau ei fod yn cyd-fynd â deilliannau dysgu'r rhaglen, meincnodau allanol, a phrosesau sicrhau ansawdd. * Cymryd rhan mewn cyfarfodydd adrannol a gweithio â chydweithwyr i wella ansawdd cyffredinol a sicrhau cydymffurfiaeth â’r safonau gofynnol. * Cyfrannu at fentrau cadw a dilyniant myfyrwyr.   **Datblygiad Proffesiynol:**   * Cymryd rhan mewn cyfleoedd datblygiad proffesiynol er mwyn clywed am y datblygiadau diweddaraf yn y maes, addysgeg addysgu, a thechnolegau dysgu digidol. |
| **Manyleb Person** | **Meini Prawf Hanfodol:**  **Profiad:**   * Profiad diweddar o addysgu ym maes cemeg * Profiad o addysgu ar lefel addysg bellach / addysg uwch * Datblygu deunyddiau dysgu ac addysgu. * Ysgrifennu a chymedroli asesiadau. * Profiad o weithio'n effeithiol ar draws timau academaidd a gwasanaethau proffesiynol. * Cydlynu modiwlau a chefnogi staff addysgu. * Gwerthuso rhaglenni.   **Cymwysterau:**   * O leiaf radd baglor mewn maes pwnc perthnasol. * Byddai cymhwyster addysgu yn fuddiol.   **Gwybodaeth a Sgiliau:**   * Medru dangos gwybodaeth am egwyddorion mathemateg a gwyddoniaeth. * Sgiliau gweinyddu academaidd a rheoli amser ardderchog. * Y gallu i ddefnyddio'ch menter eich hun, ond hefyd yn gwybod pryd i uwchgyfeirio materion/sefyllfaoedd. * Sgiliau cyfathrebu cryf a brwdfrydedd dros rannu gwybodaeth. * Y gallu i weithio'n gydweithredol mewn amgylchedd o weithio fel tîm.   **Meini Prawf Dymunol:**   * Cymhwyster addysgu. * Gradd Meistr. * Profiad o addysgu myfyrwyr rhyngwladol. * Cefnogi Dysgu / Addysgu gydag agenda ehangu mynediad. * Medru siarad Cymraeg. |
| **Gwybodaeth am y cais** | Dewch yn gyfarwydd â rhaglenni’r Coleg drwy ddilyn y ddolen hon:  [https://www.swansea.ac.uk/cy/y-brifysgol/cyfadrannau/y-coleg/](https://www.swansea.ac.uk/the-college/)  Anfonwch eich CV a llythyr yn esbonio pam rydych chi'n addas ar gyfer y rôl yn unol a’r meini prawf uchod at **Clair Edwards, Cyfarwyddwr Dysgu ac Addysgu yn** [c.l.edwards@abertawe.ac.uk](mailto:c.l.edwards@swansea.ac.uk)  Os hoffech chi ofyn unrhyw gwestiynau am y rôl hon neu os hoffech gael trafodaeth anffurfiol am eich addasrwydd, cysylltwch â **Clair Edwards.**  Oherwydd gall oriau addysgu amrywio yn ystod y flwyddyn academaidd, cytunir ar amserlen o oriau gyda deiliad y swydd ar ddechrau pob semester.  Bydd y contract cyfnod penodol am ddau semester i ddechrau, gyda'r posibilrwydd o estyniad.  Sylwer bod yn rhaid i ymgeiswyr fod yn gymwys i weithio yn y DU ar gyfer y rôl hon. |